क्या बिखराव की ओर बढ़ रहा राष्ट्रीय जनता दल? तेजस्वी और तेजप्रताप के रवैये से उठा सवाल  
सदस्यता अभियान की समीक्षा के लिए बुलाई गई थी बैठक
तेजस्वी यादव की गैरमौजूदगी को लेकर नेताओं में दिखी तल्खी
आरजेडी के कार्यकारी अध्यक्ष बनना चाहते हैं तेजस्वी यादव
आरजेडी के राष्ट्रीय उपाध्यक्ष शिवानंद तिवारी ने कहा कि 'तेजस्वी यादव विपक्षी दल के नेता हैं. सब लोग एक्सपेक्ट करते हैं कि वे यहां रहेंगे. मेरी नसीहत कौन मान रहा है.' आरजेडी के दूसरे राष्ट्रीय उपाध्यक्ष रघुवंश प्रसाद सिंह ने कहा कि 'कहां हैं, जब शपथ ग्रहण का आग्रह होगा तब न प्रकट होंगे.'
बताया जा रहा है कि तेजस्वी यादव इस बात पर अड़े हुए हैं कि उन्हें पार्टी का कार्यकारी अध्यक्ष चुना जाए. इसलिए वे बैठकों में नदारद रहते हैं. हालांकि पार्टी की कोशिश इसको बड़ा मुद्दा बनाने से बचने की है.
हालांकि इस बैठक से निकल रहे नेताओं के चेहरों की मायूसी से साफ है कि वे अपनी आने वाली राजनीति को लेकर उहापोह में हैं.